
ŠAKIŲ RAJONO SAVIVALDYBĖS TARYBA

SPRENDIMAS
DĖL PRITARIMO PROJEKTAMS, FINANSUOJAMIEMS IŠ 2014 METŲ ŽEMĖS ŪKIO, MAISTO ŪKIO IR KAIMO PLĖTROS SKATINIMO PROGRAMOS PRIEMONEI ,,PARAMA KAIMO BENDRUOMENĖMS IR VIETOS VEIKLOS GRUPĖMS“ ĮGYVENDINTI SKIRTŲ LĖŠŲ
2014 m. rugsėjo 25 d. Nr. T-267
Šakiai


Vadovaudamasi Lietuvos Respublikos vietos savivaldos įstatymo 16 straipsnio 2 dalies 41 punktu, Lietuvos Respublikos Žemės ūkio ministro 2014 m. liepos 2 d. Nr. 3D-405 įsakymu „Dėl 2014 metų žemės ūkio, maisto ūkio ir kaimo plėtros skatinimo programos (valstybės biudžeto lėšos) (01 01) priemonei ,,Parama kaimo bendruomenėms ir vietos veiklos grupėms“ (01 001 01 03 09) įgyvendinti skirtų lėšų pagal projektus ir lėšų gavėjus paskirstymo sąrašo patvirtinimo“ (su vėlesniu 2014 m. liepos 10 d. pakeitimu Nr. 3D-427) įgyvendinti skirtų lėšų pagal projektus ir lėšų gavėjus paskirstymo sąrašo patvirtinimo“ bei Lekėčių bendruomenės asociacijos 2014 m. rugsėjo 8 d. ir Voniškių kaimo bendruomenės centro 2014 m. rugsėjo 4 d. prašymus, rajono savivaldybės taryba nusprendžia:

1. Pritarti projektams, finansuojamiems iš 2014 metų Žemės ūkio, maisto ūkio ir kaimo plėtros skatinimo programos priemonei ,,Parama kaimo bendruomenėms ir vietos veiklos grupėms“ įgyvendinti skirtų lėšų:


1.1. Lekėčių bendruomenės asociacijos projektui „Verslumo skatinimas Lekėčių bendruomenėje įsirengiant patalpas ir įsigyjant įrangą bei priemones“ (projekto vadovas Arūnas Matusevičius);


1.2. Voniškių kaimo bendruomenės centro projektui „Kuriame poilsio zoną Voniškiuose“ (projekto vadovas Tautvydas Šukys).

2. Užtikrinti projektams reikiamą ne mažiau 10 proc. projekto vertės bendrafinansavimą piniginėmis lėšomis iš rajono savivaldybės 2015 metų biudžeto ir (arba) įnašu natūra (nekilnojamuoju turtu).

Savivaldybės meras 




Juozas Bertašius

